Kontio-Sisu

Kontio-Sisu (lyhyesti Kontio) on Oy Suomen Autoteollisuus Ab:n vuosina 1955-1975 tuotannossa ollut, Suomessa valmistettu keskiraskas kuorma-automallisto.Kekko 2018, s. 30.
K-sarja
Ensimmäiset K-sarjan Kontiot olivat K-34SO- ja K-38SO-mallit, joissa oli Leyland O.350-dieselmoottori, teholtaan 105 hevosvoimaa. 
Ne tulivat markkinoille vuonna 1955. Ensimmäiset Jyry-Sisut oli esitelty kaksi vuotta aikaisemmin.Mäkipirtti 2011, s. 27, 36.
Nelivetoinen K-26SU 4x4 tuli markkinoille 1958 ja palveli esimerkiksi tukkirekkana.Mäkipirtti 2011, s. 41. K-26SU 4x4 ehti mukaan puolustusvoimien  tykinvetokokeiluun saman vuoden talvella ja sijoittui nelivetoisten sarjassa kokonaispisteillä kolmanneksi.Mäkipirtti 2011, s. 40.

K-138SV tuli tuotantoon vuonna 1962 varustettuna 6-sylinterisellä, teholtaan 135-hevosvoimaisella Leyland O.400-moottorilla. K-138:aa toimitettiin 4 200 mm:n akselivälisenä ns. vakiona yleiskuorma-autoksi, 5 700 mm:n akselivälillä, ns. pitkänä keskipitkien linjojen kappaletavarakuljetuksiin sekä lyhyenä 3 800 mm:n akseliväliversiona puoliperävaunujen vetäjiksi.Mäkipirtti 2011, s. 102–104.

Ukko-Kontio
Ukko-Kontio-mallisto suunniteltiin 1960-luvun puolivälissä Kontio-luokan yläpäähän raskaampiin ja suurempaa tehoa vaativiin kuljetuksiin, joihin ajankohdan Jyry-mallisto oli ylimitoitettu. Cummins 185 (Cummins Vale) -tyyppisellä V8-koneella varustettu kolmiakselinen K-138BM esiteltiin vuonna 1966. Telimalli tunnettiin myöhemmin merkinnällä K-132BM ja kaksiakselinen merkinnällä K-131BM.Mäkipirtti 2011, s. 124.

U-sarja
U-sarjaa valmistettiin vuodesta 1967 ylimenokautena, joka päättyi L-sarjan tuloon vuonna 1969. U-sarjan tuntomerkkinä oli lasikuituinen konepeitto. Aiempia mallimerkintöjä muutettiin U-sarjaan: Esimerkiksi Sisu K-138SV tunnettiin uudella mallimerkinnällä U-138SV.Mäkipirtti 2011, s. 128.

Jakelukäyttöön suunniteltiin UP-138, jossa oli tavanomaista pitempi lava. Vuonna 1968 valmistettu UM-138 taas oli erityisen matala muunnos esimerkiksi juomien jakeluun.Mäkipirtti 2011, s. 132–133. 
L-sarja
L-sarjan ensimmäisenä esiteltiin 2-akselinen L-139 vuonna 1968. Sitä käytettiin maansiirtoon sekä rekanvetäjänä mm. puutavara- ja polttonestekuljetuksiin.Mäkipirtti 2011, s. 136.
Vuodesta 1970 lähtien L-sarja kattoi kaikki Kontiot. 
L-sarjan malleista LP-138BIT oli pienin ja kotimaisuusasteeltaan korkea. Siitä tuli kuntasektorin paljon käyttämä malli. Yhtenä moottorivaihtoehtona oli nelisylinterinen, 128 hevosvoimaa kehittävä Valmet 411 ASA -diesel.Ruusunen 2020, s. 17.
Puolustusvoimat hankki yli 140 Valmet 1141 ASA turbo -moottorilla varustettua mallin LP-138BIT autoa.Mäkipirtti 2011, s. 141. Sotilasslangissa malli tunnettiin Pulla-Sisuna tai Pullana.Penttinen 1984, s. 187, hakusana Pulla.

Malli L-131 SVT oli varustettu Leylandin 6-sylinterisellä ahdetulla 165-hevosvoimaisella dieselmoottorilla.Janhunen 2018, s. 31.Mäkipritti 2011, s. 139. Valmetin 611 CSA turbo -moottorilla varustettua LP-138CIT-mallia käytettiin Suomessa 1970-luvulla paljon paloautojen alustoina. L-sarjaa tehtiin rinnakkain Valmet 611- ja Leyland O.410 -moottoreilla ainakin vuoteen 1979 asti.

Karhu-Sisu
Valmetin moottoreilla varustettujen Kontio-Sisujen nimeksi vaihdettiin vuonna 1975 Karhu-Sisu. Viimeiset Karhu-Sisut valmistuivat vuonna 1985.
Lähteet






Viitteet

Katso myös
 Joutsalainen
Luokka:Kuorma-autot
Luokka:Sisu